Aprobat conform

procesului-verbal al

CSSA nr. din 2018

**Raport**

**privind factorii care generează riscuri reduse și**

**sporite de spălare a banilor și finanțării terorismului**

Prezentul Raport este elaborat în conformitate cu prevederile art.6 alin.(11) al Legii nr.308 din 22.12.2017 cu privire la prevenirea și combaterea spălării banilor și finanțării terorismului și pct.3 al Hotărîrii Guvernului nr.496 din 25.05.2018 pentru aprobarea Metodologiei privind identificarea activităților și tranzacțiilor suspecte de spălare a banilor și finanțare a terorismului.

Conform prevederilor art.10 alin.(5) lit.a) al Legii nr. 61-XVI din 16.03.2007 privind activitatea de audit, precum și a Anexelor nr.1 și nr.2 la Ordinul ministrului finanţelor nr.61 din 04.06.2012 “Cu privire la aprobarea unor acte normative în domeniul activităţii de audit”, societăţile de audit, auditorii întreprinzători individuali prezintă anual Consiliului de supraveghere a activităţii de audit, pînă la 30 aprilie al anului ce urmează după anul gestionar situații financiare şi informaţie privind respectarea procedurilor de control al calităţii lucrărilor de audit, stabilite de standardele de audit.

Potrivit datelor prezentate în Informaţiile privind respectarea procedurilor de control al calităţii lucrărilor de audit pentru anul 2017, societăţile de audit, auditorii întreprinzători individuali au raportat măsurile de prevenire şi combatere a spălării banilor şi finanţării terorismului (SBFT), aplicate în procesul desfășurării activității de audit, după cum urmează:

|  |  |
| --- | --- |
| **Societăți de audit, auditorii întreprinzători individuali, *total:*** | **120** |
| **Existența Politicii cu privire la prevenirea, depistarea și raportarea cazurilor de spălare a banilor și finanțare a terorismului (**conform Indicațiilor metodice privind aplicarea de către societățile de audit, auditorii întreprinzători individuali a măsurilor de prevenire și combatere a spălării banilor și finanțării terorismului, aprobate prin Ordinul ministrului finanțelor nr.63 din 10.08.2009**),**  dintre care:   1. au raportat elaborarea și aplicarea | 112 |
| 1. au raportat lipsa elaborării și aplicării | 8 |
| **Locul integrării procedurilor de evaluare a riscului aferent tranzacțiilor de SBFT,**  dintre care au raportat:   1. pînă la acceptarea misiunii de audit | 12 |
| 2. pînă la acceptarea, dar și în procesul desfășurării misiunii de audit | 23 |
| 3. în procesul desfășurării misiunii de audit | 66 |
| 4. lipsa integrării procedurilor | 19 |
| **Evaluarea riscului aferent tranzacțiilor de SBFT,**  dintre care au raportat următoarele riscuri:   1. redus | 91 |
| 1. normal | 7 |
| 1. ridicat | 4 |
| 1. lipsa evaluării riscului | 18 |

Controlul privind respectarea legislației aferente domeniului prevenirii și combaterii spălării banilor și finanțării terorismului pentru anul 2017, a fost efectuat la 120 societăți de audit, auditori întreprinzători individuali, din oficiu, în procesul prezentării de către aceștea, a Informației privind respectarea procedurilor de control al calității lucrărilor de audit pentru anul 2017.

Sancțiuni ca urmare a neajunsurilor constatate nu au fost aplicate, deoarece conform Regulamentului privind controlul extern al calităţii lucrărilor de audit, aprobat prin Ordinul ministrului finanțelor nr.43 din 24.03.2014, Consiliul de supraveghere a activității de audit aplică sancțiuni numai în urma controlului extern al calității lucrărilor de audit.

Lipsa Politicilor cu privire la prevenirea, depistarea şi raportarea cazurilor de spălare a banilor şi finanţare a terorismului, a fost constatată la 7 societăți de audit și un auditor întreprinzător individual, *dintre care*:

* nu au desfășurat activitate de audit – 3 entități;
* au prestat doar servicii prevăzute de art.6 al Legii nr 61-XVI din 16.03.2007 privind activitatea de audit – 2 entități;
* au sistat activitatea – 4 entități (o societate a indicat existența Politicii).

Lipsa integrării procedurilor de evaluare a riscului aferent tranzacțiilor de SBFT a fost constatată la 18 societăți de audit și un auditor întreprinzător individual, *dintre care*:

* nu au desfășurat activitate de audit – 5 entități;
* au prestat doar servicii prevăzute de art.6 al Legii nr 61-XVI din 16.03.2007 privind activitatea de audit – 9 entități;
* au sistat activitatea – 4 entități.

Lipsa evaluării riscului aferent tranzacțiilor de SBFT a fost constatată la 17 societăți de audit și un auditor întreprinzător individual, *dintre care*:

* nu au desfășurat activitate de audit – 4 entități;
* au prestat doar servicii prevăzute de art.6 al Legii nr 61-XVI din 16.03.2007 privind activitatea de audit – 10 entități;
* au sistat activitatea – 4 entități.

Pe parcursul anului 2017 au participat la instruiri în domeniul SBFT:

* din cadrul Asociaţiei Contabililor şi Auditorilor Profesionişti din Republica Moldova (ACAP) – 23 auditori;
* din cadrul Centrului de Instruire Profesională a Auditorilor (CIPAM) – 40 auditori.

Instruirile au fost organizate de către ACAP și corespunzător CIPAM cu participarea reprezentanților Serviciului Prevenirea și Combaterea Spălării Banilor, în calitate de formatori.

În procesul recepționării Informației privind respectarea procedurilor de control al calității lucrărilor de audit a societăților de audit și auditorilor întreprinzători individuali de către Serviciul de control și verificare din cadrul Consiliului de supraveghere a activității de audit, au fost prezentate recomandări societăților de audit și auditorilor întreprinzători individuali privind respectarea prevederilor legislației aferente domeniului prevenirii și combaterii spălării banilor și finanțării terorismului în procesul desfășurării misiunilor de audit.